Մկրտիչ Կասապյան

Մկրտիչ Կասապյան (, ), ծագումով հայ, բուլղարացի նկարիչ, գրաֆիկ, չոր ասեղի առաջատար վարպետ։

Կենսագրություն 
Մկրտիչ Կասապյանը ծնվել է 1963 թվականի օգոստոսի 4-ին Պլովդիվում։ 1962 թվականին ավարտել է Պլովդիվի Ս․ Լավրենովի անվան միջնակարգ դպրոցը։ 1990 թվականին գերազանց ավարտել է Սոֆիայի Գեղարվեստի ակադեմիայի գրաֆիկայի բաժինը (Դ․ Սիմեոնովի արվեստանոց)։ Ընդհանուր հաջողությունների համար 1986 թվականին ոսկե մեդալ է ստացել։

1991 թվականին հրավիրվել և ընդունվել է Բուլղարիայի նկարիչների միության և Պլովդիվի նկարիչների ընկերության անդամ։ Մինչև 1996 թվականը աշխատել է, որպես ազատ նկարիչ։

2001 թվականից Պլովդիվի Երաժշտության, պարի և կերպարվեստի ակադեմիայի դոցենտ է։

Ստեղծագործական կյանք 
Մկրտիչ Կասապյանը Ակադեմիան ավարտելուց անմիջապես հետո սկսել է մասնակցել Բուլղարիայի և Միջազգային ցուցահանդեսների։ Նրա գրաֆիկակակն աշխատանքների մի մասը ներկայացված է Լոնդոնի «Արևելք-Արևմուտք» պատկերասրահում։ 1990 թվականին մասնակցել է Սոֆիայի «Շիպկա» պատկերասրահում կայացած փոքր գրաֆիկայի ազգային ցուցահանդեսին։ 1991, 1993, 1997 թվականներին մասնակցել է Վարնայում տեղի ունեցած տպագրական բիենալեին։ 1992 թվականին Վարնայի նկարիչների ընկերությունը նրան հրավիրել է մասնակցել Լոնդոնում բուլղարական արվեստի ցուցահանդեսին։ Նույն թվականին բուլղարացի այլ նկարիչների թվում մասնակցել է Բելգիայի Անտվերպեն քաղաքում կայացած ցուցահանդեսին, նաև Գերմանիայում խմբակային Burgvedel ցուցանդեսին։

1993 թվականին Բուլղարիայում Մեծ Բրիտանիայի մշակույթի ներկայացուցիչը անգլիացի գրաֆիկի հետ այցելել է Կասապյանի արվեստանոց, որի ժամանակ Կասապյանը հետաքրքրություն է ցուցաբերել նոր նյութերի և չոր ասեղի նկատմամբ։ Նույն թվականին նա մասնակցել է Նիդերլանդների Մաաստրիխտ քաղաքում կազմակերպված տպագրության միջազգային բիենալեին։ Բրիտանացի գալերիստ Փիտեր Ֆորդը «Արևելք-Արևմուտք» պատկերասրահում տեսնելով նրա գրաֆիկաները, հրավիրել է նկարչին ցուցադրվելու իր Բրիստոլի պատկերասրահում, որտեղ ցուցադրվում են փոքր գրաֆիկական գործեր։ Կասապյանը այնտեղ ցուցադրվել է 1994 և 1997 թվականներին, որից հետո նրա գործերը ցուցադրվել են Մեծ Բրիտանիայի տարբեր քաղաքներում։

1994 թվականին Կասապյանը հանդիպել է ԱՄՆ Պենսիլվանիայի Ֆիլադելֆիա քաղաքի Փրինթ կենտրոնի () գործադիր տնօրենին, որից հետո սկսել է համագործակցել նրանց հետ։ Նույն թվականին նա ցուցադրվել է ԱՄՆ Օհայո նահանգի Ցինցինատի քաղաքի Tangeman համալսարանի պատկերասրահում։

1995 թվականին Կասապյանը մասնակցել է Սոֆիայում կայացած գրաֆիկայի միջազգային տրիենալեին։ Նույն թվականին ցուցադրվել է Ճապոնիայի Տոկիո և Կանագավա քաղաքներում՝ գրաֆիկայի միջազգային 18-րդ ցուցահանդեսում։

1997 թվականին Կասապյանը մասնակցել է Սոֆիայի պատկերասրահում բացված «Հայ նկարիչները Բուլղարիայում 1897-1997» հոբելյանական ցուցահանդեսին։ Նույն թվականին նա դարձել է Պլովդիվի Երաժշտության, պարի և կերպարվեստի ակադեմիայի պրոֆեսոր։ 2002 թվականին Իսպանիայի մի քանի քաղաքներում բացված բուլղարական գրաֆիկայի ցուցահանդեսների։

Մի շարք անհատական ցուցահանդեսներ է ունեցել՝
 1991 – պատկերասրահ «Ստարինա»,  Պլովդիվ
 1995 – պատկերասրահ «Լուկաս», Պլովդիվ
 1996 – պատկերասրահ «Մակտա», Սոֆիա
 2001 – պատկերասրահ «Բոմվել», Պլովդիվ
 2007 – պատկերասրահ «Ագորա», Սոֆիա
 2008 – պատկերասրահ «Վզրաժդանե», Պլովդիվ
 2010 – պատկերասրահ «Վզրաժդանե», Պլովդիվ

Պատկերասրահ

Ծանոթագրություններ

Արտաքին հղումներ 
 http://www.vazrazdane-gallery.com/bg/autors/magardich/index.htm 
 http://www.artacademyplovdiv.com/structura.html 

Բուլղարահայ նկարիչներ